**Swydd Ddisgrifiad – Cyfarwyddwr BAFTA Cymru**

*Pum niwrnod yr wythnos, amser llawn (gellir trafod hyn)*

*Cyflog - £40-45K y flwyddyn*

*Yn adrodd i’r Cyfarwyddwr Gweithredol Gwobrau a Chynnwys ac yn atebol i’r Cyfarwyddwr Gweithredol Dysgu*

**YNGLŶN Â BAFTA**

Mae **BAFTA** yn sefydliad elusennol byd-eang blaenllaw sy’n canolbwyntio ar hyrwyddo creadigrwydd, cyfle a newid cymdeithasol i bawb trwy bŵer trawsffurfiadol ffilm, gemau a theledu.

**Gweledigaeth BAFTA yw:**

‘*Dod â phŵer trawsffurfiadol Ffilm, Gemau a Theledu i bawb’*

**Nodau BAFTA yw**: hyrwyddo celf a chrefft, hyrwyddo talent a hyrwyddo amgylchedd y diwydiant trwy:

* *Amlygu a dathlu arferion y diwydiant y bernir eu bod yn eithriadol trwy adolygu gan gymheiriaid, gan felly ddyrchafu celf a chrefft ffilm, gemau a theledu*
* *Rhoi cydnabyddiaeth, ysbrydoliaeth, mynediad a chymorth tymor hir i bobl ddawnus, yn enwedig y rhai hynny nad ydynt yn cael eu cynrychioli digon ac sydd dan anfantais mewn cymdeithas*
* *Galluogi amgylchedd cadarnhaol a chynhwysol, ar gyfer diwydiant hygyrch, cynaliadwy a chysylltiedig*

Mae BAFTA Cymru yn bodoli i gydnabod y cyfraniad pwysig y mae cyfryngau’r genedl yn ei wneud at fywyd diwylliannol y Deyrnas Unedig a hyrwyddo diwydiant ffilm, gemau a theledu Cymru fel lle bywiog a chynhwysol o weithio.

Rôl strategol yw hon, gan sbarduno presenoldeb BAFTA yng Nghymru a sicrhau bod nodau ac amcanion elusennol BAFTA yn cael eu cyflawni mewn modd sy’n ystyried y diwylliant cyfoethog a chyd-destun y diwydiant yng Nghymru. Cyfarwyddwr BAFTA Cymru yw wyneb cyhoeddus BAFTA yng Nghymru, gan weithio’n agos gyda’r Cadeirydd i gynrychioli gwerthoedd BAFTA gyda rhanddeiliaid allweddol, yn y cyfryngau ac i gynulleidfaoedd yng Nghymru.

I fod yn llwyddiannus, bydd angen i chi allu:

* Goruchwylio rheolaeth dydd i ddydd swyddfa BAFTA Cymru a’r rhaglen, gan reoli staff cangen
* Cyflawni strategaethau BAFTA yng Nghymru – gan gynnwys amrywiaeth a chynhwysiant a phrosiect cynaliadwyedd albert
* Cynrychioli BAFTA Cymru yn allanol – gan weithredu/cynnal perthnasoedd yn y diwydiannau ffilm, teledu a gemau yng Nghymru – e.e. y darlledwyr, y llywodraeth a chyrff llywodraethol fel Sefydliad Ffilm Prydain (BFI) yng Nghymru
* Cynrychioli BAFTA Cymru yn fewnol (gyda’r staff ac mewn pwyllgorau) a rhoi gwybodaeth i dîm BAFTA ar lefel uwch yn rheolaidd
* Cynyddu aelodaeth yng Nghymru a gweithio gyda’r tîm Aelodaeth i gynyddu ymdeimlad o gymuned ymhlith yr aelodau
* Cyflwyno Gwobrau Cymru o fewn y gyllideb ac yn brydlon, gan sicrhau bod y categorïau’n cyfleu amrywiaeth a chymhlethdod allbwn Cymru:
	+ Gan gynnwys y canlynol, ond nid yn gyfyngedig iddynt: gweithredu is-grwpiau, adolygiadau, galwad am geisiadau, datblygu safle mynediad, pleidleisio, cynhyrchu, partneriaethau, cynlluniau bwrdd, dylunio/graffeg, gwerthu, rheoli talent, rheoli cyllideb, cytundebau darlledu ac ati
* Cyfrannu at raglen ddysgu BAFTA trwy oruchwylio’r broses o gyflwyno digwyddiadau dysgu a mentrau talent yng Nghymru yn unol â rhaglen ddysgu ehangach BAFTA – gan gynyddu cynulleidfaoedd a theilwra’r rhaglen i’w hanghenion penodol
* Rheoli pwyllgorau a sicrhau eu bod yn rhoi gwybodaeth ymarferol i fwrdd BAFTA am faterion a chyfleoedd yn y diwydiant yng Nghymru
* Gweithio’n agos gyda’r tîm Partneriaethau i gyflawni buddion partneriaid cenedlaethol yng Nghymru a rheoli partneriaethau lleol (e.e. gyda’r llywodraethau datganoledig, noddwyr yng Nghymru ar gyfer gwobrau/digwyddiadau ac ati) yn unol â pholisïau a gweithdrefnau BAFTA
* Gweithio gyda’r tîm Cysylltiadau Cyhoeddus a Chyfathrebu i sicrhau ein bod yn datblygu ein cynulleidfaoedd targed allweddol a’n bod yn cyfathrebu mewn ffordd sy’n briodol i Gymru ac yn cynnig cyfieithiadau Cymraeg yn achlysurol
* Rheoli’r gyllideb ar gyfer y Gangen

Manyleb yr Unigolyn – I fod yn llwyddiannus, bydd angen i chi feddu ar y canlynol:

* Hanes cryf o weithio gyda nifer o wahanol randdeiliaid, yn fewnol ac yn allanol, a sgiliau dylanwadu rhagorol
* Y gallu i ysgrifennu a siarad yn Gymraeg
* Gwybodaeth dda am Ddiwydiannau Creadigol Cymru a’u heriau a’u cryfderau penodol
* Sgiliau rhwydweithio cryf a phrofiad o ffurfio partneriaethau ag amrywiaeth o sefydliadau sy’n fuddiol i’r ddwy ochr (partneriaethau nawdd a chyflawni/mewn nwyddau neu wasanaethau)
* Profiad o weithio gyda chyllidebau cymhleth
* Profiad o reoli digwyddiadau ar raddfa fawr
* Sgiliau arwain rhagorol

Ein nod yw sicrhau bod ein staff yn gymysgedd amrywiol o bobl ddawnus sydd eisiau dod i wneud eu gwaith gorau. Mae BAFTA wedi ymrwymo i gynyddu amrywiaeth, a chynnal diwylliant cynhwysol yn y gweithle. Croesawn geisiadau gan bawb sy’n gymwys, ni waeth am ethnigrwydd, hil, rhywedd, credoau crefyddol, cyfeiriadedd rhywiol, oedran, statws priodasol neu b’un a oes ganddynt anabledd ai peidio. Llenwch ein [*Harolwg Monitro Amrywiaeth*](https://www.bafta.org/jobs/employment-policy/recruitment-monitoring-form) os gwelwch yn dda. Bydd yr holl wybodaeth a roddwch yn ddienw ac ni fydd yn cael ei hystyried gyda’ch cais.

**Y Weithdrefn Ymgeisio**

I wneud cais, YMGEISIWCH YMA a chyflwynwch lythyr eglurhaol sy’n esbonio, mewn 500 o eiriau ar y mwyaf, sut rydych yn bodloni gofynion manyleb yr unigolyn

Gellir ymgeisio’n ddwyieithog neu yn Saesneg

Dyddiad cau ar gyfer ymgeisio: Dydd Gwener 1 Hydref

Cyfweliadau: w/c 4 Hydref (Saesneg)

Ail gyfweliadau: w/c 11 Hydref (Cymraeg a Saesneg)